b'\n_START_ARTICLE_\nAmr Shabana\n_START_PARAGRAPH_\nAmr Shabana (lahir 20 Julai 1979, di Kaherah, Mesir) ialah pemain skuasy profesional dari Mesir. Dia memenangi Terbuka Dunia pada tahun 2003 dan 2005. Beliau juga berjaya menjadi pemain no. 1 dunia pada tahun 2006._NEWLINE_Shabana mengemparkan dunia skuasy pada bulan Disember 2003 apabila berjaya menjadi juara dunia buat pertama kali dengan menewaskan Thierry Lincou dipusingan akhir dengan mata 15-11, 11-15, 15-8, 15-14._NEWLINE_Pada tahun 2004, Shabana menjadi naib juara dalam Terbuka British, apabila tewas kepada David Palmer dengan keputusan 10-11 (4-6), 11-7, 11-10 (3-1), 11-7._NEWLINE_Shabana memenangi gelaran Terbuka Dunia buat kali kedua pada tahun 2005 apabila menewaskan Palmer dalam pusingan akhir dengan keputusan 11-6, 11-7, 11-8._NEWLINE_Pada bulan April 2006, Shabana menjadi pemain skuasy pertama dari Mesir yang berajaya menduduki ranking No. 1 dunia.'